**** **Základná škola, Kúpeľná 2, Prešov**

**Volebný poriadok pre voľby Rady školy**

pri Základnej škole, Kúpeľná 2, Prešov

Tento volebný poriadok sa vydáva pre účely voľby členov do Rady školy, ktorá sa ako orgán školskej samosprávy ustanovuje v zmysle Zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a riadi sa Vyhláškou MŠ SR č.291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, ich zložení, o ich organizačnom a finančnom zabezpečení v znení neskorších zmien a doplnkov.

**Čl. 1**

**Všeobecné ustanovenia**

1. Voľby Rady školy vyhlasuje zriaďovateľ v súlade s Vyhláškou MŠ SR č.291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, ich zložení, o ich organizačnom a finančnom zabezpečení v znení neskorších zmien a doplnkov. Voľby sú všeobecné, rovné a tajné.
2. Riaditeľka školy zverejní na verejne prístupnom mieste v škole, na webovej stránke školy a prostredníctvom edupage oznam o uskutočnení volieb.

Voľby sa uskutočnia v dňoch:

23.05.2024 o 14,00 hod. pre voľby zástupcov za pedagogických zamestnancov

22.05.2024 o 15,00 hod. pre voľby zástupcov za prevádzkových zamestnancov

23.05.2024 o 16,30 hod. pre voľby zástupcov za rodičov

v priestoroch Základnej školy, Kúpeľná 2, Prešov.

1. Voľby do Rady školy sa môžu uskutočniť, ak je prítomná nadpolovičná väčšina oprávnených voličov. Ak sa nezišla nadpolovičná väčšina voličov, zriaďovateľom poverený zástupca školy vyhlási opakovanú voľbu, pričom pri opakovanej voľbe nie je podmienkou účasť nadpolovičnej väčšiny oprávnených voličov.
2. Rada školy má 11 členov a pozostáva z nasledujúcich zástupcov:
3. 2 zástupcovia za pedagogických zamestnancov
4. 1 zástupca za nepedagogických zamestnancov
5. 4 zástupcovia za rodičov
6. 4 delegovaní zástupcovia za zriaďovateľa.
7. Voľby zástupcov do Rady školy podľa ods. 3, písm. a), b), c) môže uskutočniť zriaďovateľom poverený zástupca školy na pokyn zriaďovateľa tak, že zvolá obvyklým spôsobom pedagogických zamestnancov, osobitne nepedagogických zamestnancov ZŠ a v spolupráci so zástupcami rodičov zvolá rodičov žiakov školy.
8. Oprávnenými voličmi pre voľbu členov RŠ za rodičov, podľa ods. 3, písm. c) sú rodičia detí základnej školy. Pri voľbe zástupcov rodičov do orgánu školskej samosprávy môžu rodičia uplatniť len jeden hlas bez rozdielu počtu ich detí v škole .

**Čl. 2**

**Mandátová a návrhová komisia**

1. Mandátovú a návrhovú komisiu ustanovuje, zriaďovateľom poverený zástupca školy, najmenej z 3 členov. Mandátová komisia zabezpečuje kontrolu prezenčných listín a overí prítomnosť oprávnených voličov. Pred konaním volieb zistí, či počet zúčastnených voličov je nadpolovičnou väčšinou všetkých oprávnených voličov a výsledok zistenia oznámi riaditeľke školy .
2. Riaditeľka školy, zriaďovateľom poverený zástupca školy vyzve návrhovú komisiu k predstaveniu kandidátov za príslušnú skupinu, kandidáta na voleného člena Rady školy môže po jeho písomnom súhlase navrhnúť ktorýkoľvek z voličov alebo môže sám oznámiť svoje rozhodnutie kandidovať do Rady školy. Kandidát môže byť navrhnutý aj na volebnej schôdzi, po jeho písomnom súhlase bude doplnený do volebného lístka. Po uzatvorení kandidátky, na základe písomného súhlasu vyzve členov volebnej komisie k príprave volebného aktu.

**Čl. 3**

**Volebná komisia**

1. Voľby Rady školy riadi volebná komisia, ktorú ustanovuje zriaďovateľom poverený zástupca školy z vedenia školy. Volebná komisia je zložená najmenej z 3 členov. Volebná komisia si zvolí svojho predsedu. Člen volebnej komisie nemôže kandidovať vo voľbách, ktoré riadi.
2. Činnosť volebnej komisie pred konaním volieb:
3. skontroluje zverejnenie oznamu o konaní volieb a možnosti podávať návrhy kandidátov do volieb Rady školy,
4. volebná komisia vyhotoví volebné lístky, ktoré budú obsahovať dátum konania volieb, por. číslo, počet volených kandidátov v abecednom poradí a spôsob označenia kandidáta,
5. skontroluje pripravenosť volieb a volebnej urny a zabezpečí transparentný priebeh volieb,
6. zabezpečí, že jednotlivé volebné lístky budú označené identifikačnými znakmi – názov školy a pečiatka školy,
7. riešenie sporných prípadov je v kompetencii volebnej komisii.
8. Každý volič môže na volebnom lístku vyznačiť zakrúžkovaním poradových čísel určený počet kandidátov. Platný je ten volebný lístok, na ktorom je zakrúžkovaný určený alebo nižší počet poradových čísel kandidátov. Volebný lístok, ktorý je inak upravený, je neplatný.
9. Pri voľbe zástupov do Rady školy za rodičov – voliči si môžu uplatniť len jeden hlas bez rozdielu na počet detí v škole
10. Členom RŠ sa stane kandidát s najvyšším počtom získaných hlasov za príslušnú skupinu. V prípade rovnosti hlasov o členstve v Rade školy rozhodne žrebovaním (vyhl. 291/2004 §1, ods.9) . Žrebovanie uskutoční predseda volebnej komisie, za prítomnosti jej členov a riaditeľky školy.
11. Volebná komisia po skončení volieb spočíta odovzdané volebné lístky a spočíta hlasy na platných volebných lístkoch. Pri sčítaní volebných lístkov sú prítomní len členovia volebnej komisie. Platné sú len tie volebné lístky, na ktorých je označený zakrúžkovaním určený alebo nižší počet kandidátov podľa jednotlivých častí tohto volebného poriadku.
12. Volebná komisia vyhotoví zápisnice z volieb RŠ v každej skupine voličov, ktorá volí svojich zástupcov v Rade školy, ktorú podpíšu všetci členovia volebnej komisie, ustanovený zapisovateľ, a overí ju zriaďovateľom poverený zástupca školy. Súčasťou každej zápisnice sú prezenčné listiny voličov.
13. Zápisnica vyhotovená volebnou komisiou obsahuje nasledujúce skutočnosti: označenie volieb termín konania volieb počet oprávnených voličov počet zúčastnených voličov zoznam všetkých navrhnutých kandidátov s uvedením počtu platných hlasov, ktoré získali zoznam zvolených členov Rady školy. Prílohu zápisnice tvoria: prezenčná listina, volebné lístky, písomné súhlasy zvolených kandidátov.
14. Volebná komisia vyhlási a zverejní výsledky volieb publikovaním v priestoroch ZŠ a na edupage(webovej) stránke ZŠ, a odovzdá zápisnice zriaďovateľovi a zriaďovateľom poverenému zástupcovi školy. Zápisnice budú archivované v ZŠ po celé funkčné obdobie Rady školy spolu s volebnými lístkami. Ustanovujúce zasadnutie Rady školy zabezpečí zriaďovateľom poverený zástupca školy –riaditeľka školy.
15. Na ustanovujúcom zasadnutí Rady školy si jej členovia spomedzi seba zvolia predsedu Rady školy. Z ustanovujúceho zasadnutia sa vyhotoví zápisnica, ktorá obsahuje opis priebehu a výsledky volieb a ďalšie skutočnosti týkajúce sa zasadnutia. Vyhotovenie zápisnice zabezpečí zvolený predseda Rady školy a zriaďovateľom poverený zástupca školy, ktorí zápisnicu podpisujú. Prílohou k zápisnici sú prezenčné listiny voličov a dokumentácia o voľbe a delegovaní členov do Rady školy. Zápisnicu a prezenčné listiny v dvoch vyhotoveniach je povinný predseda Rady školy a zriaďovateľom poverený zástupca školy zaslať zriaďovateľovi, a to najneskôr do troch dní od skončenia ustanovujúceho zasadnutia Rady školy.

**Čl. 4**

**Voľby zástupcov pedagogických zamestnancov**

zabezpečí zriaďovateľom poverený zástupca školy v spolupráci s ustanovujúcou návrhovou a volebnou komisiou, vyzve prítomných pedagogických zamestnancov k odsúhlaseniu voľby zástupcov za 1. a 2. stupeň. Kandidáti môžu byť navrhnutí aj na volebnej schôdzi, po ich písomnom súhlase budú doplnený do volebného lístka.

1. Každý volič – pedagogický zamestnanec, môže na zozname potenciálnych kandidátov

vyznačiť zakrúžkovaním poradového čísla najviac dvoch kandidátov pedagogických

zamestnancov ZŠ , 1kandidáta za 1. stupeň a 1 kandidáta za 2. stupeň.

1. Na základe poradia s najvyšším počtom hlasov a po ich písomnom súhlase sa pripraví volebný lístok, ktorý obsahuje v abecednom poradí 2 kandidátov za 1. stupeň a 2 kandidátov za 2. stupeň.
2. Platný je ten volebný lístok, na ktorom je zakrúžkovaný určený počet poradových čísel kandidátov. Volebný lístok, ktorý je inak upravený, je neplatný.
3. Členom RŠ sa stávajú dvaja kandidáti, t.j. 1 kandidát s najvyšším počtom získaných hlasov za 1.stupeň a 1 kandidát s najvyšším počtom hlasov za 2. stupeň. V prípade rovnosti hlasov o členstve v Rade školy rozhodne sa žrebovaním (vyhl. 291/2004 §1, ods.9) .

**Čl. 5**

**Voľby zástupcu nepedagogických zamestnancov**

zabezpečí zriaďovateľom poverený zástupca školy v spolupráci s ustanovujúcou návrhovou a volebnou komisiou. Kandidát môže byť navrhnutý aj na volebnej schôdzi, po jeho písomnom súhlase bude doplnený do volebného lístka.

1. Každý volič – nepedagogický zamestnanec, môže na zozname potenciálnych kandidátov

vyznačiť zakrúžkovaním poradového čísla najviac dvoch kandidátov nepedagogických

zamestnancov ZŠ.

1. Na základe poradia s najvyšším počtom hlasov a po ich písomnom súhlase sa pripraví volebný lístok, ktorý obsahuje v abecednom poradí 2 kandidátov.
2. Platný je ten volebný lístok, na ktorom je zakrúžkovaný pod poradovým číslom 1 kandidát . Volebný lístok, ktorý je inak upravený, je neplatný.
3. Členom Rady školy sa stáva 1 kandidát s najvyšším počtom získaných hlasov. V prípade rovnosti hlasov o členstve v Rade školy rozhodne sa žrebovaním (vyhl. 291/2004 §1, ods.9) .

**Čl.6**

**Voľby zástupcov rodičov**

zabezpečí zriaďovateľom poverený zástupca školy v spolupráci s ustanovujúcou mandátovou, návrhovou a volebnou komisiou.

1) Kandidáta na voleného člena Rady školy môže po jeho písomnom súhlase navrhnúť ktorýkoľvek z

voličov alebo môže sám oznámiť svoje rozhodnutie kandidovať do Rady školy. Termín prijatia

kandidátov, do volieb za člena Rady školy za rodičov žiakov, je do 15,00 hod. dňa 22.05.2024.

Kandidát môže byť navrhnutý aj na volebnej schôdzi, po jeho písomnom súhlase bude doplnený do

volebného lístka.

1. Mandátová komisia zabezpečí kontrolu prezenčných listín zostavených podľa tried a overí prítomnosť oprávnených voličov. Pred konaním volieb zistí, či počet zúčastnených voličov je nadpolovičnou väčšinou všetkých oprávnených voličov a výsledok zistenia oznámi zriaďovateľom poverenému zástupcovi školy - riaditeľke školy .
2. Návrhová komisia predstaví kandidátov a zabezpečí vytlačené volebné lístky s identifikačnými znakmi, napr. pečiatkou školy. Volebný lístok obsahuje: údaje o voľbách, poradové čísla, mená a priezviská kandidátov podľa abecedy, ktorí zo svojou účasťou vo voľbách súhlasili. Volebné lístky, ktoré boli neplatné alebo neboli vydané voličom so zapísaním voliča do prezenčnej listiny, budú preukázateľne vyradené z procesu volieb.
3. Volebná komisia skontroluje platnosť volebných lístkov, pripravenosť volieb a volebnej urny a zabezpečí transparentný priebeh volieb.
4. Každý volič môže na volebnom lístku vyznačiť zakrúžkovaním poradových čísel najviac **štyroch** z kandidátov za rodičov ZŠ uvedených na volebnom lístku. Platný je ten volebný lístok, na ktorom je zakrúžkovaný určený, alebo nižší počet poradových čísel kandidátov. Volebný lístok, ktorý je inak upravený, je neplatný.
5. Rodičia – voliči si môžu uplatniť len jeden hlas bez rozdielu na počet detí v škole.
6. Členom Rady školy sa stanú kandidáti s najvyšším počtom získaných hlasov za rodičov žiakov ZŠ. V prípade rovnosti hlasov o členstve v rade školy rozhodne žrebovaním (vyhl. 291/2004 §1, ods.9) Žrebovanie uskutoční predseda volebnej komisie, za prítomnosti jej členov a riaditeľky školy.

V Prešove 13.5.2024

PaedDr. Eva Bilišňanská

riaditeľka školy